CELEX: 31983R2127
Language: el
Date: 1983-07-28 00:00:00
Title: Κανονισμός (ΕΟΚ) αριθ. 2127/83 της Επιτροπής της 28ης Ιουλίου 1983 για την τροποποίηση του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενίσχυσης για τους ελαιούχους σπόρους

Avis juridique important

|

31983R2127

Κανονισμός (ΕΟΚ) αριθ. 2127/83 της Επιτροπής της 28ης Ιουλίου 1983 για την τροποποίηση του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενίσχυσης για τους ελαιούχους σπόρους  

Επίσημη Εφημερίδα αριθ. L 205 της 29/07/1983 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 2127/83 ΤΗΣ ΕΠΙΤΡΟΠΗΣ  της 28ης Ιουλίου 1983  για την τροποποίηση του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενίσχυσης για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 27 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1204/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2064/82 (4), προβλέπει εξαιρέσεις από το ισχύον καθεστώς τελωνειακού ή διοικητικού ελέγχου, κατά την εισαγωγή, για όλους τους σπόρους ή τα μείγματα που αναφέρονται στο άρθρο 9 του κανονισμού (ΕΟΚ) αριθ. 2114/71 του Συμοβυλίου (5)· ότι, αν ληφθεί υπόψη η χρησιμοποίηση των αποφλοιωμένων ηλιανθόσπορων για την ανθρώπινη κατανάλωση, πρέπει να μην υπόκεινται οι σπόροι αυτοί στον παραπάνω έλεγχο, με την προϋπόθεση ότι συσκευάζονται σε δοχεία μέγιστου περιεχομένου 25 χιλιογράμμων·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 27, του κανονισμού (ΕΟΚ) αριθ. 1204/72, η παράγραφος 1 αντικαθίσταται από το ακόλουθο κείμενο:  «1. Σύμφωνα με το άρθρο 9 του κανονισμού (ΕΟΚ) αριθ. 2114/71, εφαρμόζεται κατά την εισαγωγή σύστημα τελωνειακού ελέγχου ή διοικητικού ελέγχου που παρουσιάζει ισοδύναμες εγγυήσεις, επί όλων των σπόρων ή μειγμάτων που αναφέρονται στο εν λόγω άρθρο, με εξαίρεση:  - τους σπόρους ή τα μείγματα, που αναγνωρίζονται από τη νομοθεσία του Κράτους μέλους εισαγωγής ως σπόροι προς σπορά,  - τους κραμβόσπορους και γογγυλόσπορους και τα μείγματα που περιέχουν τα προϊόντα αυτά, που υποβάλλονται σε κατεργασία ίδια με εκείνη που προβλέπεται στον κανονισμό (ΕΟΚ) αριθ. 190/68,  - τους λευκούς και ραβδωτούς ηλιανθόσπορους που έχουν συσκευαστεί σε δοχεία μέγιστου περιεχομένου 100 κιλών. Αυτοί οι σπόροι μπορούν να περιέχουν μέχρι 10 % μαύρους ηλιανθόσπορους,  - αποφλοιωμένοι ηλιανθόσποροι συσκευασμένοι σε δοχεία μέγιστου περιεχομένου 25 χιλιογράμμων.  Οι έλεγχοι αυτοί συνοδεύονται από σύσταση ασφάλειας.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 133 της 10. 6. 1972, σ. 1.  (4) ΕΕ αριθ. L 220 της 29. 7. 1982, σ. 18.  (5) ΕΕ αριθ. L 222 της 2. 10. 1971, σ. 2.